Աբրահամյանը հիշեց նաեւ, որ Արցախի հարավային՝ Լելե-Թեփեի ուղղությամբ արբեջանական վերահսկողության ներքո կար մի գյուղ, որը գտնվում էր հակամարտ ուժերի երկկողմանի վերահսկողության տակ: Ապրիլյան պատերազմից հետո ադրբեջանցիներն այդ գյուղում մոտ 150 տուն են կառուցել եւ փորձում են սեփական հանրությանը ներկայացնել, թե իբր այդ գյուղը գտնվել է հայկական վերահսկողության ներքո եւ իրենք «ազատագրել» են, այնինչ մինչեւ ապրիլյան մարտական գործողություններն էլ այդ գյուղը գտնվել է ադրբեջանական վերահսկողության ներքո: Ըստ Արցախի նախագահի խորհրդականի` Ադրբեջանն այդ կերպ ուժեղ քարոզչական աշխատանք է տանում իր հասարակության հետ՝ փորձելով ներկայացնել, որ դեռեւս Հեյդար Ալիեւի օրոք խոստացված Ղարաբաղը Ադրբեջանի վերահսկողության տակ բերելու գործընթացը սկսվել է: Աբրահամյանի խոսքով, Ադրբեջանը ստիպված է այդ ճանապարհով գնում, որովհետեւ 20 տարի դրա մասին են խոսել, եւ մի փուլ էր եկել, երբ այդ քարոզչության տակ մեծացած սերնդի մոտ հարց առաջացավ, թե ուր է այդ խոստացածը: